open-index/open-wikipedia-markdown huggingface dataset:
דומינגוש דוארטה

**דומינגוש דה סוזה קוטיניו מנסס דוארטה** (בפורטוגזית: **Domingos de Sousa Coutinho Meneses Duarte**; נולד ב-10 במרץ 1995) הוא כדורגלן פורטוגזי המשחק בעמדת הבלם בקבוצת חטאפה מהלה ליגה.

## קריירת מועדונים
### ספורטינג ליסבון
נולד בקשקאיש, מחוז ליסבון. הוא דוארטה הצטרף לאקדמיית הנוער של ספורטינג ליסבון בגיל 16. הוא בילה שתי עונות מלאות עם קבוצת המילואים של המועדון בליגה השנייה ולאחר מכן קודם לקבוצה הבוגרת. את משחקו הראשון בקבוצת המילואים הוא ערך ב-5 באוקטובר 2014 כאשר שיחק 90 דקות בניצחון ביתי 1–2 נגד ס.ד. טרופנסה.

דוארטה שיחק בהשאלה בעונות 2016 עד 2018, בהתאמה בבלננסש ובג.ד. שאביש, שתיהן מהליגה הראשונה. הוא ערך את הופעת הבכורה שלו בליגה ב-14 באוגוסט 2016 כששיחק במדי בלננסש בהפסד 0–2 בחוץ לוויטוריה דה סטוואל, וכבש את השער הראשון שלו ב-1 באוקטובר באותה שנה בהפסד 1–3 בשאביש.

ב-3 באוגוסט 2018, עדיין תחת חוזה בספורטינג, חתם דוארטה בדפורטיבו לה קורוניה עם אופציה לרכישה. הוא כבש בהופעת הבכורה שלו בליגה הספרדית השנייה, ועזר לקבוצתו להשיג נקודה נגד אלבסטה לאחר תיקו 1-1.

### גרנדה
ב-14 ביולי 2019, דוארטה הצטרף לגרנדה שעלתה לאחרונה לליגה הראשונה לאחר שחתם על חוזה לארבע שנים תמורת 3 מיליון אירו ששולמו לספורטינג עבור כרטיס השחקן שלו, כאשר ספורטינג שומרת על 25% מזכויות המכירה העתידיות. הוא ערך את הופעת הבכורה שלו בליגה ב-17 באוגוסט, כששיחק את כל משחק התיקו 4-4 בחוץ נגד ויאריאל וכבש את השער הראשון שלו ב-5 באוקטובר בהפסד 2–4 לריאל מדריד.

דוארטה פתח בעשר מתוך 11 ההופעות שלו בליגה האירופית 2020/21, כאשר קבוצתו הגיעה לרבע הגמר. ב-20 בספטמבר 2021, הוא כבש בנגיחה בתיקו 1-1 מול ברצלונה במסגרת הליגה המקומית.

### חטאפה
ב-11 ביולי 2022, לאחר ירידתה של גרנדה לליגת המשנה, דוארטה נשאר בליגה הספרדית הראשונה לאחר שחתם על חוזה לארבע שנים עם חטאפה. הוא ערך את הופעת הבכורה שלו ב-15 באוגוסט בהפסד ביתי 0–3 לאתלטיקו מדריד במשחק הראשון של העונה.

## קריירה בינלאומית
דוארטה שיחק משחק אחד בלבד עבור נבחרת פורטוגל עד גיל 21 ב-24 במרץ 2017, כאשר שיחק 11 דקות במשחק ידידות 3-1 על נורווגיה באשטוריל. בנובמבר 2019 הוא זומן לראשונה לנבחרת הבוגרת, על ידי המאמן פרננדו סנטוש, לקראת מוקדמות יורו 2020 נגד  ו.

ב-11 בנובמבר 2020, דוארטה ערך את הופעת הבכורה המלאה שלו, בניצחון 0–7 על  במשחק ידידות נוסף באצטדיון האור. באוקטובר 2022, הוא נכלל בסגל של 55 שחקנים לקראת מונדיאל 2022 בקטר.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:כדורגלני בלננסש
קטגוריה:כדורגלני חטאפה
קטגוריה:כדורגלני ספורטינג ליסבון
קטגוריה:כדורגלני גרנדה
קטגוריה:כדורגלני יורו 2020
קטגוריה:כדורגלני נבחרת פורטוגל
קטגוריה:פורטוגזים שנולדו ב-1995
סמירמיס (גלוק)

ממוזער|כריסטוף וויליבאלד גלוק
**סמירמיס נחשפת** (באיטלקית: **Semiramide riconosciuta**) היא אופרה מאת המלחין כריסטוף ויליבלד גלוק.

זו היא דרמה מוזיקלית בשלוש מערכות. הליברית בשפה האיטלקית היא מאת פייטרו מסטאסיו.

הבכורה של האופרה הוצגה ב-14 במאי 1748 בבורגתיאטר בווינה.

זו היצירה הראשונה של גלוק בווינה. הולחנה, כפי שמספר השער של כתב היד, ל"יום הולדתה המפואר ביותר של הקיסרית השלטת מריה תרזה"... semper Augusta וכו', וגם לפתיחת תיאטרון החצר החדש. באחד הטקסטים הפחות אטרקטיביים שלו, מסטאסיו מסיט את הסיפור הנוראי של סמירמיס (כמו באופרה של רוסיני ובבלט סמירמיס של גלוק מ-1765) לטובת תככים מסובכים. סמירמיס שולטת באשור מחופשת לגבר. אהובה לשעבר Scitalce, שחושב כי הרג אותה, הוא אחד משלושה המחזרים אחר הנסיכה הבקטרית טמירי. בסופו של דבר סמירמיס נחשפת ומגלה את זהותה ומתחתנת עם Scitalce; אחיה מתחתן עם טמירי.

אופרה זו מציגה את גלוק כאמן בוגר של השפה המוזיקלית האיטלקית, תוך שהוא שומר על מאפיינים אינדיבידואליים. האריות מציגות מגוון מרשים של מצבי רוח ומגוון צורות. הקולוראטורה מאופקת, כמה אריות הן ליריות גרידא או, כמו 'Tradita, pressata' של סמירמיס, אקספרסיביות גרידא, מיתרי הטרמולנדו השוחקים נותנים טעימה מקדמת של גלוק מאוחר יותר. אריה אחת הופיעה שוב ב-Le feste d'Apollo 1769.

## לקריאה נוספת

* Holden, Amanda The Viking Opera Guide (Viking, 1993), page 372.


קטגוריה:אופרות באיטלקית
קטגוריה:יצירות מאת גלוק
Whatcha Say

"**Whatcha Say**" הוא סינגל הבכורה של הזמר האמריקאי ג'ייסון דירולו והסינגל הראשון שיצא מתוך אלבום הבכורה הנושא את שמו. הוא היה זמין להורדה דיגיטלית ב-5 במאי 2009, ויצא לאור כסינגל ב-4 באוגוסט 2009. השיר הוא רימייק לשיר "Hide and Seek" של אימוגן היפ מ-2005, אשר נדגם ומשומש בפזמון. הוא הופק על ידי ג'יי. אר. רותם עם הפקה נוספת מהמפיק המוזיקלי הגרמני פואגו, וצעד בצמרת מצעד בילבורד הוט 100 כשבוע.

הוא הקליט גרסה צרפתית-אנגלית עם הזמר הגיאני צרפתי פאני ג'יי ב-2010. וידאו קליפ נוסף לשיר יצא גם כן.

## וידאו קליפ
הווידאו קליפ פורסם בתור הקליפ החינמי של השבוע ב-iTunes ב-27 באוקטובר 2009. בקליפ נראה דירולו עם מושא האהבה שלו על ספה בתוך בית ובו אור שמש, ובהמשך במהלך הקליפ, הוא מחוץ לדלת, מחכה בקוצר רוח שהיא תסלח לו, ודואג שהיא תכניס אותו. הקליפ הוקרן לראשונה ב-16 בנובמבר 2009 ב-AMTV. לגרסה האקוסטית פורסם גם קליפ, הכולל את ג'יי. אר. רותם מנגן בפסנתר.

## רשימת רצועות
***תקליטור סינגל**
# "Whatcha Say" – 3:42
# "Whatcha Say" (Acoustic Version) – 3:42
***מיני-אלבום דיגיטלי**
# "Whatcha Say" – 3:42
# "Whatcha Say" (Acoustic Version) – 3:42
# "Whatcha Say" (Klubjumpers Remix Radio) – 4:03
# "Whatcha Say" (Johnny Vicious Remix) – 7:32
# "Whatcha Say" (Wawa Remix Radio) – 3:24
***תקליטור סינגל מקסי**
# "Whatcha Say" – 3:42
# "Whatcha Say" (Acoustic Version) – 3:42
# "Whatcha Say" (Klubjumpers Remix Radio) – 4:03
# "Whatcha Say" (Johnny Vicious Remix) – 7:32
# "Whatcha Say" (Wawa Remix Radio) – 3:24
# "Whatcha Say" (קליפ) – 3:46

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2009
קטגוריה:סינגלי בכורה מ-2009
קטגוריה:שירי ג'ייסון דירולו
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:שירים על בגידה: זוגיות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אסיילום רקורדס
קטגוריה:סינגלים בהוצאת וורנר רקורדס
סמל ורמונט

**[[סמל]] [[מדינות ארצות הברית|מדינת]] [[ורמונט]]** הוא חותם הכולל עץ אורן בעל 14 ענפים העולה מהיער, ומעליו אלומת תבואה. 14 הענפים מסמלים את שלוש עשרה המושבות ואת ורמונט כמדינה ה-14 שהתקבלה לאיחוד. בימין החותם מופיעה גם פרה, המייצגת את ההיסטוריה של משק החלב בוורמונט. בחלקו העליון של החותם יש קווים גליים, שאולי מרמזים על עננים; הקווים התחתונים מרמזים על מים. המשפט "חופש ואחדות" - המוטו של ורמונט - מרוכז מתחת לשם המדינה. החותם שימש לראשונה את ממשלת רפובליקת ורמונט שאימצה את החותם ב-1779.

החותם מיועד לשימוש להטבעת מסמכים רשמיים ולא לשימוש דקורטיבי.

## הערות שוליים

ורמונט
קטגוריה:ורמונט: סמלים
אצטדיון סון מוש

**אצטדיון סוֹן מוֹש** (בקטלאנית: **Estadi Son Moix**) הוא אצטדיון כדורגל הממוקם בפלמה דה מיורקה שבאיים הבלאריים בספרד. האצטדיון נחנך בשנת 1999, ומאז הוא משמש כאצטדיונה הביתי של קבוצת הכדורגל של מיורקה. האצטדיון ממוקם בצפון-מערב פלמה, 3 ק"מ ממרכז העיר ו-13 ק"מ משדה התעופה. לאצטדיון יכולת להכיל 26,020 צופים, מה שהופך אותו לגדול ביותר באיים הבלאריים.

## היסטוריה
האצטדיון נבנה עבור אוניברסיאדת פלמה, שהתקיימה במיורקה בשנת 1999, והוא הכיל עם חניכתו כ-23,000 מקומות ישיבה ומסלול אתלטיקה. באותה העת חתמה קבוצת הכדורגל של מיורקה על הסכם עם העירייה לשימוש באצטדיון למשך 50 שנה, והיא עברה אליו לאחר שעזבה את אצטדיונה הקודם - אצטדיון לואיס סיטיז'ר.

בשנים 2022–2024 עבר האצטדיון שיפוץ שבמסגרתו בוטל מסלול האתלטיקה שהקיף את המגרש, תוך קירוב היציעים למשטח הדשא. כמו כן, הוגדלה תכולת האצטדיון לכ-26,000 מקומות ישיבה וגג נבנה מעל שני יציעיו המרכזיים.

בעבר נקרא "**אצטדיון איברוסטאר**" (קטלאנית: Iberostar Estadi) ו"**אונו אסטדי**". ב-2020, בשל מגפת הקורונה, שונה שמו ל"**אצטדיון ויסיט מיורקה**", בשותפות עם מועצת האי מיורקה במטרה לסייע לחידוש הפעילות התיירותית באי.

נבחרת ספרד בכדורגל שיחקה שלושה משחקים בינלאומיים באצטדיון; האחרון שבהם היה ב-8 ביוני 2024 נגד  במשחק ידידות, כאשר ספרד ניצחה 1–5.

## גלריה

קובץ:Estadi Mallorca Son Moix - Pitch level view 1.jpg|מבט מהדשא, פברואר 2026
קובץ:Estadi Mallorca Son Moix - Pitch level view 2.jpg|מבט מהדשא על היציע המרכזי, פברואר 2026
קובץ:Estadi Mallorca Son Moix - High angle view.jpg|מבט מהיציע, פברואר 2026
קובץ:Estadi Mallorca Son Moix - Elevated view with sprinklers.jpg|אצטדיון סון מוש לפני משחק נגד ריאל סוסיאדד, פברואר 2026
קובץ:Estadi Mallorca Son Moix - Balearic Islands Day ceremony.jpg|טקס לכבוד יום האיים הבלאריים על כר הדשא
קובץ:Son Moix - 003.jpg|אחד מיציעי האצטדיון, 2007
קובץ:Son Moix - 004.jpg|יציע ה-VIP בסון מוש

מרכז|ממוזער|808x808 פיקסלים|צילום פנורמי של כר הדשא והיציעים

## קישורים חיצוניים

* 

## הערות שוליים

סון מוש
קטגוריה:מיורקה (כדורגל)
קטגוריה:מיורקה: ספורט
הפיצוץ בפיאצה פונטנה

**הפיצוץ בפיאצה פונטנה** (באיטלקית: **Strage di Piazza Fontana**) היה פיגוע טרור שהתרחש ב-12 בדצמבר 1969, כאשר פצצה התפוצצה במטה "בנקה נאציונלה דל'אגריקולטורה" (בנק החקלאות הלאומי) בפיאצה פונטנה שבמילאנו, איטליה, בקרבת קתדרלת מילאנו. הפיצוץ גרם למותם של 17 אנשים ולפציעתם של 88 נוספים. באותו אחר הצהריים, פצצה נוספת התפוצצה בבנק ברומא, ונמצאה פצצה נוספת שלא התפוצצה בקבר החייל האלמוני. הפיגוע בוצע על ידי ארגון הימין הקיצוני הנאו-פאשיסטי "אורדינה נואובו" (Ordine Nuovo), ייתכן שבשיתוף פעולה עם גורמים נוספים שלא זוהו.

הפיצוץ בפיאצה פונטנה לא היה הראשון, אלא חלק מסדרה מתואמת היטב של התקפות.

הפיגוע יוחס בתחילה לאנרכיסטים איטלקיים. לאחר מעצרם של יותר מ-80 חשודים, אחד מהם, ג'וזפה פינלי, פועל רכבת אנרכיסטי, מת לאחר שנפל מחלון בקומה הרביעית בתחנת המשטרה שבה הוחזק. דיווחי המשטרה הראשונים טענו כי פינלי התאבד בקפיצה מהחלון במהלך חקירה שגרתית, אך נמצאו סתירות רבות בגרסה זו. שלושה שוטרים שהיו מעורבים בחקירת פינלי, כולל הקומיסר לואיג'י קלברזי, נחקרו בשנת 1971 בעקבות מותו של פינלי, אך חקירה מאוחרת יותר שהסתיימה ב-25 באוקטובר 1975, קבעה כי לא היו עבירות במותו של פינלי. התובע הציבורי ג'רארדו ד'אמברוזיו קבע כי נפילתו של פינלי נגרמה כתוצאה מעילפון ואיבוד שיווי משקל, לאחר שלושה ימים של חקירה אינטנסיבית.

אף על פי שקלברזי זוכה (והיה מחוץ לחדר כאשר פינלי נפל), הארגון השמאלני הקיצוני "לוטה קונטינואה" החזיק בו כאחראי למותו של פינלי. בשנת 1972 נרצח קלברזי על ידי קיצונים שמאלניים כנקמה. אדריאנו סופרי וג'ורג'יו פייטרוסטפאני, מנהיגים לשעבר של "לוטה קונטינואה", הורשעו בקשירת קשר לרצח קלברזי, בעוד שחברי הארגון אובידיו בומפרסי ולאונרדו מרינו נידונו על ביצוע הרצח בפועל.

לפי אנליסטים כמו דניאל גנסר ופיליפ ווילן, מאחורי הפיצוץ עמדה רשת של פעילי ימין קיצוני, כחלק ממסע טרור הידוע כאסטרטגיה של מתיחות, כאסטרטגיה של דגל כוזב שמטרתה להאשים על תאים קומוניסטיים, להכפיש את השמאל הפוליטי, ולהיות זרז להתרחקות ממוסדות דמוקרטיים.

לאחר חקירות נוספות, נעצרו והועמדו לדין חברי ארגון הימין הקיצוני "אורדינה נואובו" בחשד שתכננו וביצעו את הפיגוע בפיאצה פונטנה. למרות ראיות שקשרו אותם לפיגוע, זוכו השניים בשנת 1987 בשל חוסר יכולת לקבוע בוודאות מי ביצע את הפיגוע, ולא ניתן היה לשוב ולהעמידם לדין בשל עקרון "כפל ההעמדה לדין".עם זאת, הם הורשעו בהנחת פצצות אחרות במילאנו ופדובה וקיבלו עונשי מאסר של 16 שנים. בשנת 2001, במהלך משפט נוסף, נגזרו מאסרי עולם על דלפיו צורצי, קרלו מריה מאג'י וג'אנקרלו רוגנוני, אך הם זוכו בערעור בשל חוסר ראיות.

## קישורים חיצוניים

## הערות שוליים

קטגוריה:מבצעי דגל כוזב
קטגוריה:פיגועי טרור באירופה
קטגוריה:איטליה: היסטוריה
קטגוריה:מילאנו
קטגוריה:פעולות טרור ב-1969
אותיות פורחות באוויר

"**אותיות פורחות באוויר**" הוא שיר של הזמר-יוצר הישראלי אביתר בנאי. השיר נכתב על ידי בנאי, הולחן בידי בנאי ואמיר צורף, עובד בידי אביתר ואמוץ נחמני והופק בידי צורף. הוא יצא לאור ב-16 במרץ 2009 ונכלל בהמשך בתור הרצועה השנייה מתוך אלבום האולפן הרביעי של בנאי, "לילה כיום יאיר", על ידי חברת התקליטים הד ארצי.

## רקע, יצירה והוצאה לאור
ב-16 במרץ 2009 שחרר הזמר-יוצר הישראלי אביתר בנאי את השיר "אותיות פורחות לאוויר" לרדיו תוך שהוא מספר על תהליך כתיבת השירים מתוך אלבום האולפן הרביעי שלו, "לילה כיום יאיר", אשר עמד לצאת ביוני של אותה שנה, ו"אותיות פורחות באוויר" נכלל בו. השיר נכתב על ידי בנאי בדירתו ברמת גן, הולחן בידי בנאי ואמיר צורף, עובד בידי אביתר ואמוץ נחמני והופק בידי צורף. על תהליך כתיבת השיר סיפר בנאי בריאיון:

## ניתוח מוזיקלי
מבקר המוזיקה יוסי חרסונסקי כתב כי זהו שיר נוגה, שצליליו נוגעים בהוויה ההזויה שבה שרוי מי שמייחל להתחלה חדשה. המילים "אותיות פורחות" נלקחו מתוך מעשיה המוזכרת במסכת עבודה זרה בה מתואר מותו של רבי חנינא בן תרדיון.

## מיקומי שיא

### מצעדי העשור

## הערות שוליים

קטגוריה:שירי אביתר בנאי
קטגוריה:שירים בעברית
קטגוריה:שירים שנכתבו על ידי אביתר בנאי
קטגוריה:שירים שהולחנו על ידי אביתר בנאי
קטגוריה:סינגלים בהוצאת הד ארצי
מפרץ בוזארדס

[ממוזער|מפרץ בוזארדס הממוקם בין חופי [מסצ'וסטס בצפון, לאיי אליזבט בדרום, ובין קייפ קוד במזרח למצר רוד איילנד במערב.]]
**מפרץ בוזארדס** (באנגלית: **Buzzards Bay**)הוא מפרץ של האוקיינוס האטלנטי בצמוד למדינת מסצ'וסטס בארצות הברית. אורכו כ-45קילומטר ורוחבו כ-12 ק"מ. זהו יעד פופולרי לדיג, שייט ותיירות. מפרץ בּוּזָארְדְס נחשב לעיתים קרובות למקום השייט הטוב ביותר בחוף המזרחי, והוא מושווה לעיתים קרובות, מבחינת תנאי ההפלגה, למפרץ סן פרנסיסקו. מאז 1914, המפרץ מחובר למפרץ קייפ קוד על ידי תעלת קייפ קוד. בשנת 1988, על פי חוק המים הנקיים, הסוכנות להגנת הסביבה וממשל מסצ'וסטס הוסיפו את מפרץ בוזארדס לתוכנית הלאומית לשפכי נהרות, והגדירוהו כ"שפך בעל משמעות לאומית", המאוים על ידי זיהום, פיתוח קרקע או שימוש יתר.
## גבולות גאוגרפיים
מפרץ בוזארדס מוקף בדרומו באיי אליזבת, במזרחו בקייפ קוד, ובצפונו וצפון מערבו בחופים הדרומיים של מחוזות בריסטול ופלימות' של מדינת מסצ'וסטס. בדרום מערב, המפרץ מחובר למצר רוד איילנד. ניו בדפורד, מסצ'וסטס, שממוקמת לחופו הצפוני של המפרץ, היא עיר נמל בעל משמעות היסטורית; נמל ניו בדפורד, היה נמל ציד הלווייתנים המצליח ביותר בעולם בתחילת ואמצע המאה ה-19, והוא נמל הדייג היצרני ביותר בארצות הברית מאז 2021.

## היווצרות המפרץ האיים והמצרים סביב
היווצרות המפרץ, האיים והמֵצרים סביבו קשורים באותו תהליך. מדובר בשכבת הקרח של לורנטייד שלפני כ-25,000 שנה התפשטה ל"שמיכה" של אלפי קילומטרים רבועים של קנדה וארצות הברית. הקצה הדרומי שלה הגיע בערך למקום בו שוכנים כיום מרתה'ס ויניארד, ננטקט, בלוק איילנד ולונג איילנד. עובי של קילומטר עד שני קילומטרים של שכבת הקרח נעה דרומה על פני הנוף הקדום, והביאה עימה סלעים גדולים, אבנים וחול שגרף. כשהקצה הדרומי שלו נמס, שוחררו כמויות אדירות של מי נמס ופסולת סלעית, ויצרו את מרתה'ס ויניארד, ננטקט, איי אליזבט והאיים האחרים. פני הים שהיו נמוכים בכ-122 מ' ממה שהוא היום, עלו שוב, והתפתח המפרץ וסביבות שפכים של נהרות שערוציהם נחרצו על ידי זיזים של הקרחון, וכן וחופים וביצות מלח.

## היסטוריה

המפרץ נקרא לראשונה "התקווה של גוסנולד" (Gosnold's Hope) על ידי קפטן ברתולומיאו גוסנולד. השם המודרני ניתן ככל הנראה על ידי המתיישבים האירופאים הראשונים שראו ציפור גדולה ליד חופיה, שאותה כינו "בוזארד". הציפור הייתה למעשה עַיִט הַדָגִים. לאחר ירידה דרמטית במספרם עקב ריסוס ב-DDT, מתרבים כיום עיטי הדגים במספרים הולכים וגדלים, לאורך חופי המפרץ, הודות למאמצי שיקום בראשות קואליציית מפרץ בוזארדס ותושבי ווסטפורט הוותיקים.

ההתמודדות הימית הראשונה של המהפכה האמריקאית - הקרב ליד פיירהייבן - התרחשה במפרץ בוזארדס, כאשר פטריוטים אמריקאיים השתלטו על שתי ספינות מלחמה מסוג HMS-פלקון, שתופעלו על ידי הבריטים. ב-14 במאי 1775, קפטן אמריקאי דניאל איגרי וקפטן נתנאל פופ מפיירהאבן שפיקדו על sloop *Success* (40 טון, עם 30 אנשי צוות), השתלטו על שני כלי שיט שהופעלו על ידי הצוות הבריטי של קפטן ג'ון לינדזי, מפקד הצי המלכותי של HMS Falcon (14 תותחים, 110 איש). חבר הצוות קפטן נוח סטודארד והאחרים לקחו את השבויים הימיים הראשונים של המלחמה, 13 אנשי צוות בריטיים; שניים נפצעו ואחד מת.

בשנת 1936, התרחשה במפרץ אחת מחמש התקפות כרישים קטלניות בלבד שתועדו בהיסטוריה של ניו אינגלנד.

אסון אקולוגי התרחש במפרץ ב-27 באפריל 2003. כאשר התרחשה דליפת נפט של 98,000 גלונים מדוברה, והרסה חלק ניכר מעסקי מאכלי הים והרגה ציפורים רבות.
## ראו גם
* גאוגרפיה של מצרים ומפרצים באזור לונג איילנד רבתי

## ביאורים ביאורים

## הערות שוליים

קטגוריה:מסצ'וסטס: גאוגרפיה
קטגוריה:לונג איילנד
צווטאנה טבקובה

**צווטאנה בוריסובה טבקובה** (בבולגרית: **Цветана Борисова Табакова**; 25 בינואר 1905 – 6 בנובמבר 1936) הייתה זמרת אופרה ואופרטה בולגרייה. טבקובה הייתה בעלת קול סופרן.

## ביוגרפיה
צווטאנה טבקובה נולדה בעיירה ברזניק הסמוכה לפרניק בבולגריה. אביה היה קצין צבא. היא רכשה השכלה יסודית בווראצה. ב-1924 החלה את לימודיה באקדמיה הלאומית למוזיקה  בסופיה, ובמקביל הצטרפה לאופרה והבלט הלאומיים בסופיה. טבקובה שרה באופרה במשך 12 שנים, עד למותה, ביצעה כ-30 תפקידי סולנית ראשית ומשנית, וזכתה למעמד של דיווה בבולגריה.

מראשית שנות ה-30 של המאה ה-20 ולמשך מספר שנים, הופיעה מעת לעת גם עם מקהלת צדיקוב תחת משה צדיקוב והשתתפה עמה במספר קונצרטים ברחבי בולגריה וביוגוסלביה.

ב-1932 זכתה בפרס בתחרות זמרה בווינה ובעקבותיה הוזמנה על ידי פיודור שאליאפין להופיע לצידו בלונדון באופרה הנסיך איגור בתפקיד הנסיכה ירוסלבנה. מקצת מהופעותיה הוקלטו על גבי תקליטים. ב-1936 הלכה לעולמה במפתיע והיא בת 31, והובאה למנוחות בבית הקברות המרכזי בסופיה. רחוב בעיר וראצה נושא את שמה.

## קישורים חיצוניים

* אוגניאן סטמבולייב, צווטאנה טבקובה-מלכת בימת האופרה, באתר duma.bg 
* צווטאנה טבקובה שרה מיצירתו של דוברי כריסטוב, באתר יוטיוב

## הערות שוליים

קטגוריה:זמרות אופרה
קטגוריה:זמרות סופרן
קטגוריה:אישים הקבורים בבית הקברות המרכזי בסופיה
קטגוריה:זמרות בולגריות
קטגוריה:ילידות 1905
קטגוריה:בולגרים שנולדו ב-1905
קטגוריה:נפטרות ב-1936
קטגוריה:נפטרים ב-1936
ויטאל אנסימבה

**ויטאל מנואל אנסימבה** (בצרפתית: **Vital Manuel Nsimba**; נולד ב-8 ביולי 1993 באנגולה) הוא כדורגלן קונגולזי-אנגולי המשחק בעמדת המגן השמאלי בקלרמון פוט.

## קריירת מועדונים
אנסימבה שיחק בקבוצות המילואים של ז'ירונדן דה בורדו וגנגאן, ולאחר מכן שיחק בקבוצת ליסון מהליגה הצרפתית השלישית. ב-20 ביולי 2015 חתם בבורק-פרונה מליגת המשנה הצרפתית, במדיה ערך 92 הופעות ליגה והבקיע שער אחד.

בחודש יולי 2018 חתם בקלרמון פוט מליגת המשנה הצרפתית, ובעונת 2021/22 שיחק עם המועדון בליגת העל הצרפתית. בסך הכל ערך 120 הופעות ליגה במדי המועדון, בהן הבקיע שער אחד.

בעונות 2022/23 ו-2023/24 שיחק במדי ז'ירונדן דה בורדו במסגרת ליגת המשנה הצרפתית, וערך 57 הופעות ליגה במדי המועדון, בהן הבקיע שער אחד.

ב-22 באוגוסט 2024 חתם אנסימבה לשנתיים במכבי חיפה מליגת העל לשנתיים. ב-23 ביוני 2025 שוחרר מהמועדון. באוקטובר שב לשחק בקלרמון פוט.

## קריירה בינלאומית
ב-4 באוקטובר 2016 ערך אנסימבה את הופעת הבכורה שלו בנבחרת הרפובליקה הדמוקרטית של קונגו, בהפסד 1-0 לנבחרת קניה במשחק ידידות.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלנים אנגולים
קטגוריה:מגני כדורגל אנגולים
קטגוריה:כדורגלני קלרמון פוט
קטגוריה:כדורגלני בורדו
קטגוריה:כדורגלני נבחרת הרפובליקה הדמוקרטית של קונגו
קטגוריה:אנגולים שנולדו ב-1993
Down

"**Down**" הוא שיר של הזמר הבריטי ג'יי שון בהשתתפות הראפר האמריקאי ליל ויין. השיר יצא בצפון אמריקה כסינגל הבכורה שלו מאלבומו הראשון שם, *All or Nothing*. בשווקים אחרים, כולל בריטניה, השיר משמש כסינגל המוביל של ג'יי שון מתוך אלבום האולפן השלישי שלו. השיר הופק על ידי ג'יי-רמי ובובי באס, והוא הסינגל השביעי הנמכר ביותר מ-2009 וקיבל את תואר הפלטינה במספר מדינות. השיר המשיך ומכר שישה מיליון עותקים בארצות הברית.

השיר יצא לרדיו בארצות הברית ב-31 במאי 2009 ולקמעונאים דיגיטליים ב-30 ביוני 2009. "Down" הגיע למקום הראשון במצעד בילבורד הוט 100 בגיליון מיום 17 באוקטובר 2009, והדיח את "I Gotta Feeling" מאת בלאק אייד פיז אחרי 14 שבועות במקום הראשון, מה שהפך את ג'יי שון לאמן הבריטי הראשון שהגיע למקום הראשון במצעד מאז "Viva la Vida" של קולדפליי ב-2008, ולאמן הבריטי הרביעי בסך הכל בשנות ה-2000. השיר גם הפך אותו ל"אמן האורבני הראשון אי פעם בבריטניה שהגיע למקום הראשון בבילבורד הוט 100", ולאמן הבריטי הראשון שהגיע למקום הראשון בארצות הברית ולא בבריטניה עם שיר מאז "Kiss from a Rose" של סיל ב-1995. הוא היה גם הסינגל הנמכר ביותר של אמן בריטי ואירופאי בצפון אמריקה מאז "Candle in the Wind" של אלטון ג'ון ב-1997, והראשון של אמן אסייתי בריטי מאז פרדי מרקיורי ב-1980.

## רשימת רצועות
;הורדה דיגיטלית באייטונס
# "Down" (בהשתתפות ליל ויין) – 3:32

;תקליטור שיווקי אמריקאי
# "Down" (גרסה נקייה בהשתתפות ליל ויין) – 3:32
# "Down" (גרסה נקייה ללא ראפ) – 3:17
# "Down" (אינסטרומנטל) – 3:32
# "Down" (Bobbybass Dance Remix) – 4:00

;תקליטור סינגל בריטי
# "Down" (בהשתתפות ליל ויין) – 3:32
# "Down" (Jason Nevins Edit) – 3:39
# "Down" (Roll Deep Mix) – 4:05
# "Down" (K-Warren Remix) – 5:45
# "Down" (Chasing Pluto Remix) – 3:47

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ליל ויין
קטגוריה:שירים באנגלית
קטגוריה:שירי אלקטרופופ
קטגוריה:סינגלים שהגיעו למקום הראשון במצעד הבילבורד הוט 100
ג'ון ווקר (פוליטיקאי)

**ג'ון ווקר** (באנגלית: **John Walker**; 13 בפברואר 1744 – 2 בדצמבר 1809) היה פוליטיקאי מווירג'יניה.

## ביוגרפיה
ווקר נולד ב-13 בפברואר 1744 במושבת וירג'יניה, והיה בנו של ד"ר תומאס ווקר. הוא קיבל חינוך פרטי לפני שלמד בקולג' ויליאם ומרי, שם השלים את לימודיו ב-1764. הוא היה שכן וחבר לכיתה של תומאס ג'פרסון והם נשארו חברים קרובים עד הבחירות של 1804–1805. בשנת 1768, נבחר לחברה הפילוסופית האמריקאית. בשנת 1772 החליף את אביו כנציג בבית הנבחרים של וירג'יניה. הוא שירת בצבא הקונטיננטלי, וב-1777 הוצב כעוזר של הגנרל ג'ורג' וושינגטון, בדרגת קולונל. בשנת 1780 נבחר כציר לקונגרס הקונטיננטלי. לאחר מכן למד משפטים. לאחר מותו של ויליאם גרייסון ב-1790, מונה ווקר לסנאט של ארצות הברית לכהן מ-31 במרץ עד 9 בנובמבר של אותה שנה, כאשר נבחר מחליף על ידי האספה הכללית של וירג'יניה. ניסיון הפיתוי של תומאס ג'פרסון לאשתו, שכמעט הוביל לדו-קרב, וסיפק חומר רב לעיתונות הפדרליסטית, נדון ב"ג'פרסון הווירג'יני" של דיומא מאלון.

ווקר היה בעל עבדים. הוא נפטר ב-2 בדצמבר 1809.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:עורכי דין אמריקאים במאה ה-18
קטגוריה:חברי הסנאט של ארצות הברית מווירג'יניה
קטגוריה:אמריקאים שנולדו ב-1744
קטגוריה:אמריקאים שנפטרו ב-1809
איליה קרופסקי

**איליה קרופסקי** (באוקראינית: **Ілля Крупський**; נולד ב-2 באוקטובר 2004 בוויניצה שבאוקראינה) הוא כדורגלן אוקראיני, המשחק בעמדת המגן הימני בקבוצת וורסקלה פולטבה מליגת העל האוקראינית.

## קריירת מועדונים
קרופסקי גדל בבית הספר הספורטיבי לנוער ויניצה ובמחלקת הנוער של מטאלורג ז'פוריז'יה. בחודש פברואר 2021 חתם בוורסקלה פולטבה מליגת העל האוקראינית, וב-1 במאי 2021 ערך את הופעת הבכורה שלו בקבוצה הבוגרת של המועדון, בהפסד 5-1 לדינמו קייב במסגרת המחזור ה-24 בליגה לעונת .

## קריירה בינלאומית
קרופסקי נכלל בסגל הנבחרת האולימפית של אוקראינה לטורניר הכדורגל באולימפיאדת פריז (2024), וערך שלוש הופעות במסגרת הטורניר.

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני וורסקלה פולטבה
קטגוריה:כדורגלני מטאליסט 1925
קטגוריה:כדורגלנים אוקראינים באולימפיאדת פריז (2024)
קטגוריה:אוקראינים שנולדו ב-2004
טיילר ג'יימס ויליאמס

**טיילר ג'יימס ויליאמס** (באנגלית: **Tyler James Williams**; נולד ב-9 באוקטובר 1992) הוא שחקן וראפר אמריקאי. הוא החל את הקריירה שלו כשחקן עוד בילדתו, והופיע במספר תוכניות טלוויזיה כגון "סאטרדיי נייט לייב", "ביל הקטן" ו"רחוב סומסום". ויליאמס התפרסם במיוחד בזכות גילום דמותו של כריס רוק בסיטקום "כולם שונאים את כריס".

ויליאמס מככב בתפקיד גרגורי אדי בסיטקום אבוט אלמנטרי, תפקיד שזכה לשבחים רבים. על תפקיד זה הוא זכה בפרס גלובוס הזהב, פרס גילדת שחקני המסך, ושלוש מועמדויות לפרס אמי בקטגוריית שחקן המשנה המצטיין בסדרת קומדיה.

## ביוגרפיה
ויליאמס נולד במחוז וסטצ'סטר וגדל ביונקרס שבניו יורק. אמו, אנג'לה ויליאמס, היא יועצת, ואביו, ל'רוי ויליאמס, הוא מורה וסמל משטרה בדימוס. לויליאמס שני אחים צעירים, טיירל ג'קסון ויליאמס וטיילן ג'ייקוב ויליאמס, שגם הם שחקנים.

## קריירה
ויליאמס החל את קריירת המשחק שלו בגיל 4. הוא כיכב בסדרה "ביל הקטן" כקולו של בובי, והחליף באופן זמני את דבון מאליק בקפורד בשנת 2000. בנוסף, הוא שיחק את עצמו (או דמות בשם "טיילר") בסדרה "רחוב סומסום" מ-2000 עד 2005. ויליאמס זכה לתהילה בספטמבר 2005 כאשר גילם את הדמות הראשית בסדרה "כולם שונאים את כריס", שסיימה את שידוריה במאי 2009. על תפקידו בסדרה זו זכה ויליאמס בפרס האמן הצעיר בשנת 2007. הוא גם השתתף כאורח בתוכניות כמו "שניים על הכסף" ו"חוק וסדר: מדור מיוחד".

בשנת 2012, ויליאמס שיחק בתפקיד אוון בסדרה "תתקדם". הוא גם גילם את התפקיד הראשי של סיירוס דבארג' בסרט של ערוץ דיסני "Let It Shine", לצידם של קוקו ג'ונס, טרבור ג'קסון וברנדון מייקל סמית'. ויליאמס השתתף בתשעה שירים מתוך פסקול הסרט, שהציגו את כישורי הראפ שלו. הסרט שודר לראשונה ב-15 ביוני 2012, ושיריו זכו להשמעה ברדיו דיסני.

בשנת 2014, ויליאמס כיכב בסרט "Dear White People" כבמאי עצמאי, וגילם את דמותו של ליאונל היגינס. הוא גם השתתף בתפקיד נוח בסדרת הטלוויזיה "המתים המהלכים". בשנת 2016, ויליאמס גילם את ראס "מונטי" מונטגומרי בספין-אוף של "מחשבות פליליות" בשם "מחשבות פליליות: מעבר לגבולות".

ויליאמס אובחן עם מחלת קרוהן ב-2017, לאחר שחווה תסמינים במשך שלוש שנים. מאז אבחנתו הוא עבר טיפולים, כולל ניתוחים מרובים. בשנת 2019, ויליאמס לוהק לג'ייק בסרט "שנת החתונה", סרט קומדיה רומנטית לנוער בבימויו של רוברט לוקטיק ובכיכובם של שרה היילנד, ג'נה דוואן, מאט שיבלי ואנה קאמפ.

בשנת 2020, הוא גילם את דמותו של פול בסרט "הוויכוח". בשנת 2021, החל לשחק את גרגורי אדי בסיטקום אבוט אלמנטרי, תפקיד שזכה להערכה רבה והוביל למועמדות לפרס אמי.

ב-2021 שיחק בסרט "ממשלת ארצות הברית נגד בילי הולידיי".

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:זוכי פרס גלובוס הזהב: טלוויזיה: שחקן משנה
קטגוריה:מדבבים אמריקאים
קטגוריה:אפרו-אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1992
ז'רמי ליבולאן

**ז'רמי ליבולאן** (בצרפתית: **Jérémy Livolant**; נולד ב-9 בינואר 1998 במורלה שבצרפת) הוא כדורגלן צרפתי המשחק בעמדת קשר הכנף בקבוצת קאזה פיה א.ק.

## קריירת מועדונים
לאחר שגדל במחלקות הנוער של US לאנמור וגנגאן, שיחק ליבולאן בקבוצות הבוגרות של גנגאן, בולון, שאטורו וסושו במסגרת ליגת העל הצרפתית, ליגת המשנה הצרפתית והליגה הצרפתית השלישית.

בעונת  שיחק במדי ז'ירונדן דה בורדו במסגרת ליגת המשנה הצרפתית, וערך 38 הופעות ליגה במדי המועדון, בהן הבקיע חמישה שערים.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני גנגאן
קטגוריה:כדורגלני בולון
קטגוריה:כדורגלני שאטורו
קטגוריה:כדורגלני סושו
קטגוריה:כדורגלני בורדו
קטגוריה:כדורגלני קאזה פיה א.ק.
קטגוריה:צרפתים שנולדו ב-1998
לואיי דה לוקאס

**לואִיִי רמון דה לוקאס פרס** (בספרדית: **Luiyi Ramón de Lucas Pérez**; נולד ב-31 באוגוסט 1994 בגלבאן שברפובליקה הדומיניקנית) הוא כדורגלן מהרפובליקה הדומיניקנית המשחק בעמדת הבלם בקבוצת נאה סלמיס מליגת העל הקפריסאית ובנבחרת הרפובליקה הדומיניקנית.

## קריירת מועדונים
דה לוקאס שיחק בתחילת הקריירה שלו במגוון קבוצות מליגת העל של הרפובליקה הדומיניקנית, ובחודש אוגוסט 2020 חתם על חוזה לשנתיים וחצי בהאקה מליגת העל הפינית. הוא ערך 59 הופעות ליגה במדי המועדון, בהן הבקיע חמישה שערים.

ב-16 בינואר 2023 חתם דה לוקאס בליווינגסטון מליגת העל הסקוטית, במדיה ערך 22 הופעות ליגה והבקיע שער אחד.

ב-8 בינואר 2024 חתם דה לוקאס בא.א.ל. לימסול מליגת העל הקפריסאית. הוא ערך 11 הופעות ליגה במדי המועדון.

ב-22 באוגוסט 2024 חתם במועדון ספורט אשדוד מליגת העל הישראלית.

ב-25 בינואר 2025 חתם דה לוקאס בנאה סלמיס מליגת העל הקפריסאית.

## קריירה בינלאומית
ב-9 בספטמבר 2018 ערך דה לוקאס את הופעת הבכורה שלו בנבחרת הרפובליקה הדומיניקנית, בניצחון 5-0 על נבחרת בונייר במסגרת מוקדמות ליגת האומות של CONCACAF .

נכלל בסגל הנבחרת האולימפית של הרפובליקה הדומיניקנית לטורניר הכדורגל באולימפיאדת פריז (2024), וערך שלוש הופעות בטורניר.

ב-15 באוקטובר 2024 הבקיע את שער הבכורה שלו בנבחרת, בניצחון 5-0 על נבחרת אנטיגואה וברבודה במסגרת ליגת האומות של CONCACAF .

## קישורים חיצוניים

## הערות שוליים

קטגוריה:הרפובליקה הדומיניקנית: כדורגלנים
קטגוריה:הרפובליקה הדומיניקנית: בלמי כדורגל
קטגוריה:כדורגלני ליווינגסטון
קטגוריה:כדורגלני א.א.ל. לימסול
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים זרים בספרד
קטגוריה:ספורטאים זרים בסקוטלנד
קטגוריה:ספורטאים זרים בקפריסין
קטגוריה:כדורגלנים מהרפובליקה הדומיניקנית באולימפיאדת פריז (2024)
קטגוריה:כדורגלני גביע הזהב 2025
קטגוריה:ילידי 1994
קטגוריה:כדורגלני נאה סלמיס פמגוסטה
Linger (שיר של הקרנבריז)

"**Linger**" הוא שיר של להקת הרוק האלטרנטיבי האירית הקרנבריז אשר פורסם לראשונה ב־15 בפברואר 1993 כסינגל השני מתוך אלבום הבכורה של הלהקה "". השיר נוצר בשיתוף פעולה בין סולנית הלהקה דולורס או'רירדן והגיטריסט נואל הוגאן. זהו שיר אהבה אשר אשר היה הלהיט הגדול הראשון של הלהקה והפך עם השנים לאחד מהשירים הפופולריים ביותר של הלהקה.

בשנת 2017 הלהקה כללה גרסה אקוסטית פשוטה יותר של השיר באלבומה "Something Else".

## רקע
השיר היה אחד מהשירים הראשונים עליהם עבדו חברי הלהקה יחד עם או'רירדן. מילות השיר נכתבו בהשראת חוויה שהייתה לה במועדון לילה, בו היא רקדה עם בחור צעיר שאיתו הייתה לה את הנשיקה הרצינית הראשונה הרצינית. כאשר אותו הבחור בחר לרקוד למחרת עם חברתה במקומה, היא הרגישה דחויה ולקחה את זה קשה. היא אמרה על כך בראיון לגרדיאן "הכל נראה כל כך דרמטי כשאתה בן 17, אז כתבתי על כך בשיר".

## וידאו קליפ
הקליפ של "Linger", אשר צולם בשחור-לבן, בוים על ידי הבמאית האמריקאית מלודי מקדניאל והיה הומאז' לסרט הפילם נואר המדע בדיוני של ז'אן-לוק גודאר משנת 1965 "אלפאוויל".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:סינגלים מ-2017
קטגוריה:שירים באנגלית
קטגוריה:וידאו קליפים בשחור-לבן
קטגוריה:שירים על כאב לב
קטגוריה:בלדות משנות ה-1990
קטגוריה:בלדות רוק
קטגוריה:שירי פלטינה משולשת בממלכה המאוחדת
קטגוריה:סינגלים בהוצאת איילנד רקורדס
אנטוניו ראיו

**אנטוניו חוסה רָאִיּוֹ אָרֶנָס** (בספרדית: **Antonio José Raíllo Arenas**; נולד ב-8 באוקטובר 1991) הוא כדורגלן ספרדי המשחק בעמדת הבלם בקבוצת מיורקה מהלה ליגה, בה הוא גם משמש כקפטן. לראיו מעל 300 הופעות במדי מיורקה, אליה הצטרף ב-2016.

## קריירת מועדונים
נולד בקורדובה, אנדלוסיה, ראיו שיחק במחלקת הנוער של סנקה המקומית, וערך את הופעת הבכורה שלו במסגרת בוגרים בקבוצת ס.ד. פוסובלאנקו בעונת 2010/11 מהליגה השלישית. ב-8 במרץ 2011, הוא חתם בריאל בטיס כאשר ההעברה נכנסה לתוקף ביוני, ושיחק בהמשך בקבוצת המילואים שלה בליגה הרביעית.

באוגוסט 2012, ראיו הצטרף לקבוצת מילואים נוספת, קורדובה, מהליגה הרביעית. ב-9 ביולי בשנה שלאחר מכן עבר לאספניול בחוזה לשנה אחת, ועבר לקבוצת המילואים של הקבוצה בליגה השלישית לאחר שעלה ליגה עם קבוצת המילואים של המועדון.

ראיו חתם על חוזה חדש עם אספניול ב-22 במאי 2015, עד 2018, ועלה לקבוצה הראשונה בלה ליגה. הוא הופיע לראשונה בליגה ב-22 באוגוסט, כששיחק 90 דקות מלאות בניצחון ביתי 1-0 על חטאפה.

ב-27 בינואר 2016, לאחר שצבר רק שש הופעות, הושאל ראיו למועדון פונפרדינה מליגת המשנה עד יוני. הוא כבש את השער הראשון שלו במסגרת מקצוענית ב-29 במאי, כשהשווה את תוצאת המשחק בתיקו 1-1 בחוץ מול טנריפה.

ראיו חתם על חוזה לשלוש שנים במיורקה ב-29 ביוני 2016. תחת ויסנטה מורנו, הוא היה חלק מהסגל שרשם שתי עליות ליגה רצופות עד לליגה הראשונה ב-2019.

בעונת 2023/2024, ראיו היה שותף להעפלתה של מיורקה לגמר גביע המלך לראשונה מזה 21 שנה.

## סטטיסטיקות קריירה

: *מעודכן ל-26 במאי 2024*

## קישורים חיצוניים

## הערות שוליים

קטגוריה:כדורגלני מיורקה
קטגוריה:כדורגלני אספניול
קטגוריה:כדורגלני פונפראדינה
קטגוריה:כדורגלנים ספרדים
קטגוריה:ספרדים שנולדו ב-1991
Times New Roman

**Times New Roman** (טיימס ניו רומן) הוא גופן עם תג (סריף) אשר נמצא בשימוש נרחב.

## היסטוריה
עיתון הטיימס החליטו במקור ליצור את הגופן כחלופה מודרנית לגופן הקודם בו העיתון השתמש. סטנלי מוריסון, היועץ הטכני בסניף הבריטי של חברת Monotype Printing Technologies האמריקאית, ייעץ לעיתון הטיימס להפסיק להשתמש בגופן מהמאה ה-19 ובמקום זאת לעשות שימוש בגופן מודרני שייווצר בהשראת גופנים מהמאה ה-18, על מנת לאפשר שילוב כמות גדולה יותר של טקסט בכל עמוד. בעקבות כך הגופן הוזמן על ידי עיתון הטיימס במהלך 1931 והוא עוצב בהמשך על ידי ויקטור לרדנט, קליגרף שעבד עבור העיתון העיתון הבריטי "הטיימס", בשיתוף עם מוריסון. עיצוב הגופן היה מבוסס בעיקר על העיצוב של הגופן מהמאה ה-18 "פלאנטין". עיתון הטיימס החל לעשות שימוש בגופן החדש ב-3 באוקטובר 1932. הגופן נקרא בתחילה "טיימס אולד סטייל" לפני שהוחלט לשנות את שמו ל"טיימס ניו רומן".

עיתון ה"טיימס" השתמש בגרסה המקורית של הגופן במשך 40 שנה. לאורך השנים, ובמיוחד בין 1972 ל-2007, נוצרו מספר עיצובים מחדש של הגופן, על מנת שהוא יהיה תואם לטכניקות הדפסה חדשות ולשינויים בפורמט של העיתון.

הגופן הפך במהירות לפופולרי הרבה מעבר לשימוש המקורי שלו בעיתון הטיימס. עם השנים הוא הפך לגופן סטנדרטי בתעשיית ההוצאה לאור. העיצוב הברור והקריא של הגופן הפכו אותו לבחירה אידיאלית עבור ספרים, מאמרים אקדמיים ומסמכים רשמיים.

עם השנים הפך הגופן גם לאחד מהגופנים הנפוצים ביותר בעולם. הוא מותקן כיום ברוב המחשבים האישיים ולעיתים קרובות היינו גופן ברירת המחדל ביישומי עיבוד תמלילים.

משרד החוץ האמריקאי השתמש ב-Times New Roman כגופן הסטנדרטי במסמכים הרשמיים שלו בין השנים 2004 עד 2023, עד שהוחלט לעבור להשתמש בגופן Calibri במקום זאת.

## קישורים חיצוניים

## הערות שוליים

קטגוריה:גופני כתב לטיני
בוגאטי טורביון

**בוגאטי טורביון** (באנגלית: **Bugatti Tourbillon**) היא מכונית ספורט היברידית מתוצרת יצרנית הרכב הצרפתית בוגאטי. הטורביון מיועדת להיות היורשת של הבוגאטי שירון ותהיה בייצור מוגבל ל־250 יחידות. היא נחשפה בשידור חי ב־20 ביוני 2024. מחיר הרכב הוא 4.1 מיליון דולר.

הרכב נקרא על שם מנגנון הטורביון, מנגנון איזון המשמש במגוון שעונים מכניים.

## עיצוב הרכב
ממוזער| פנים הרכב
בוגאטי מצהירה כי הטורביון הוא בעיצוב חדש לחלוטין, ואינו חולק רכיבים כלשהם עם בוגאטי שירון היוצא, אך בהתאם לאבולוציה של רכבי בוגאטי, הוא כן חולק רבים מהסממנים העיצוביים המרכזיים של בוגאטי שירון, כולל גריל הפרסה, עמוד השדרה המרכזי, קווים בצורת C על הרכב, וצבע דו־גווני. אחת ההשראות המוצהרות של הטורביון הייתה שעונים מכניים, כאשר המכונית מכילה קונסולה מרכזית אנלוגית לחלוטין המופעלת על ידי גלגלי שיניים מכניים, שתוכננה להיראות כמו תנועת שעון, בעוד שמחטי מד המהירות ומד סיבובי המנוע לדקה היו מסודרות כך שידמו מחוג שעות ודקות. מאפיין עיצוב נוסף של הטורביון הוא עיצוב מכני "שלד", שבו מנגנוני הרכיבים נראים כחלק מהעיצוב.

החלק הפנימי של הטורביון כולל גלגל הגה עם מרכז קבוע, כאשר רק השוליים החיצוניים של ההגה מסתובבים, דבר המאפשר ללוח המחוונים להישאר גלוי גם בסיבוב של ההגה. הוא כולל גם מסך מולטימדיה הנסוג אל לוח המחוונים כאשר אינו בשימוש. בוגאטי אומרים שכמו בדגמי העבר, המטרה שלהם הייתה לוודא שהמכונית תישאר "נצחית", גם כאשר טכנולוגיית המסך בהכרח הופכת למיושנת. הפאנל המרכזי של הטורביון עשוי מאלומיניום מעובד וזכוכית קריסטל מעובדת, בעוד שלוח המחוונים שעוצב בהשראת שעונים עשוי מטיטניום על ידי יצרנית השעונים השווייצרית Concepto.

## מפרט
ממוזער| מבט לאחור
הטורביון מונע על ידי מנוע V16 בנפח של 8,355 סמ"ק בעל יניקה טבעית. בנוסף יש 3 מנועים חשמליים, 2 ממוקמים בציר הקדמי ו־1 מאחור. למנוע הספק של  ו  של מומנט, בעוד למנועים החשמליים יש הספק משולב של , המהווה סה"כ . בוגאטי אומרים כי הבחירה להחליף את מערך מגדשי הטורבו המרובע של בוגאטי שירון במנוע בעל יניקה טבעית הייתה כדי להפוך את החוויה ל"מרגשת יותר" ולאפשר סל"ד גבוה יותר, כשהמנוע מגיע עד ל־9,000 סל"ד. הטורביון משתמש בתיבת 8 הילוכים כפולת מצמדים המותקנת לאורך בחלקו האחורי של המנוע, בניגוד לבוגאטי שירון שבו הוא הורכב מלפנים. הסוללה בנפח 24.8 קילוואט־שעה ממוקמת לפני המנוע במנהרה המרכזית, מה שמאפשר טווח חשמלי של כ־.

ליצירת מערכת המתלים של הטורביון בוגאטי שיתפה פעולה עם חברת "Divergent Technologies", חברת האם של צ'ינגר , כדי ליצור רכיבי מתלים בצורת תלת מימד בהדפסה אורגנית שתוכננו בסיוע בינה מלאכותית. המתלה הוא מערך רב־חיבורי מאלומיניום מעובד שלדברי בוגאטי קל ב־45 אחוז ממערכת המתלים שנמצאת בבוגאטי שירון.

השלדה של הטורביון עשויה מסיבי פחמן מסוג T800, עם מסגרות קדמיות ואחוריות המשתמשות בפלטה מודפסת בתלת מימד. הוא כולל גם Diffuser  שנועד לשמש כחלק ממבנה הבטיחות, במקום קורת ההגנה האחורית, זאת כאמצעי נוסף לחיסכון במשקל.

## ביצועי המכונית
הטורביון יכול להאיץ מ־0 ל־100 קמ"ש תוך 2.0 שניות, ל־200 קמ"ש תוך פחות מ־5.0 שניות, ל־300 קמ"ש תוך פחות מ־10.0 שניות ו־ 400 קמ"ש תוך פחות מ־25.0 שניות. יש לו מהירות מרבית משוערת של  עם שימוש במפתח מהירות, והוא מוגבל ל  בלעדיו.

## קישורים חיצוניים
* 
* 

## הערות שוליים

קטגוריה:מכוניות היברידיות
קטגוריה:רכבי בוגאטי
קטגוריה:מכוניות על
קטגוריה:מכוניות עשויות סיבי פחמן
יאן פרנקל

**יאן פרנקל** (ברוסית: **Ян Абрамович Френкель**; 21 בנובמבר 1920 - 25 באוגוסט 1999) היה מלחין סובייטי ממוצא יהודי. בשנת 1989 הוא קיבל תואר אמן העם של ברית המועצות.

## קורות חיים
יאן פרנקל נולד בשנת 1920 בקייב (אז בתחומי האימפריה הרוסית כיום באוקראינה) למשפחה יהודית. בגיל צעיר הוא התחיל לנגן בכינור בהדרכת אביו שהיה ספר וניגן בחתונות יהודיות.

בשנים 1938-1941 פרנקל למד נגינה בכינור בקונסרבטוריון של קייב. לאחר פלישת נאצים לברית המועצות הוא נשלח לבית ספר כוחות נגד מטוסים. החל משנת 1942 פרנקל היה לוחם בחזית, נפצע ואחרי החלמתו שירת בתיאטרון צבאי כנגן פסנתר וכינור.

בשנת 1946 פרנקל הגיע למוסקבה וניגן בהרכבים שונים.

את השיר הראשון פרנקל כתב בשנת 1942. הוא זכה לפופולריות גדולה בשנות ה-60 של המאה ה-20 כאשר כתב מספר שירים שזכו להצלחה. בכתיבתו הוא שיתף פעולה עם משוררים כמו מיכאיל טניץ', איגור שפראן אינה גוף. בשנת 1969 ביוזמת מארק ברנס הוא כתב מוזיקה לשיר על מילים של רסול גמזטוב. שירים של פרנקל בוצעו על ידי אנה גרמן, יוסיף קובזון, גאורג אוטס, מארק ברנס, אמיל גורובץ, מאיה קריסטלינסקאיה וזמרים ידועם נוספים.

פרנקל כתב מוזיקה לעשרות סרטי קולנוע, סרטי הנפשה והצגות תיאטרון.

על פעילות החלנה בשנת 1982 הוענק לו פרס ברית המועצות ובשנת 1989 הוא קיבל תואר אמן העם של ברית המועצות.

פרנקל היה נסוי לנטליה לוריס-מליקובה, נצר למשפחת אצולה ארמנית. בשנת 1980 ביתם עם משפחתה עברה לאיטליה. נכדו מנגן פסנתר ומתגורר בארצות הברית.

פרנקל נפטר מסרטן בהיותו בחופשה בריגה ונטמן בבית העלמין נובודוויצ'יה.

## קישורים חיצוניים

* 

* ביוגרפיה 

קטגוריה:מלחינים יהודים סובייטים
קטגוריה:מעוטרי עיטור הידידות בין העמים
קטגוריה:אמני העם של ברית המועצות
קטגוריה:זמרים סובייטים
קטגוריה:שחקנים סובייטים
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1920
קטגוריה:סובייטים שנפטרו ב-1989
מפעל יוז'ני לבניית מכונות

**מפעל יוז'ני לבניית מכונות** (באוקראינית: **Державне підприємство «Виробниче об'єднання Південний машинобудівний завод ім. О. М. Макарова»**, שם מלא: תשלובת "מפעל יוז'ני לבניית מכונות" על שם מקארוב) היא תשלובת לתכנון וייצור מוצרים בתחום תעשיית החלל ומוצרים נלווים שממוקמת בעיר דניפרו. המפעל הוקם בשנת 1944 בתקופת ברית המועצות והיה בין המובילים בתחומו בתקופה הסובייטית.

## היסטוריה
לאחר שחרור עיר דנייפרופטרובסק משליטה נאצית בשנת 1944 הוחלט להקים בעיר מפעל חדש לבניית מכוניות. השטח הנבחר היה מיועד בניית מפעל לייצור מנועים שבנייתו החלה לפני תחילת המלחמה אך לא הסתיימה.

בשנת 1951 המפעל הפך להיות חלק של תשלובת מפעלים בשם "מפעל יוז'ני לבניית מכונות" ויעוד הועבר לבניית טילים בליסטיים. ליד המפעל הוקם משרד תכנון שבראשו הועמד מיכאיל יאנגל.

בין הטילים שתוכנו ונוצרו היו טילים R-12 שהיה הטיל הנפוץ בצבא ברית המועצות וטיל R-14 שהיה בעל עוצמה הגדולה ביותר לתקופתו. 

בנוסף לטילים בתשלובת תוכננו משגרים שחלקם נצרו במפעלי התשלובת וחלקם הועברו לבנייה במפעלים אחרים ברחבי ברית המועצות.

בתקופה שיא פעילותו במפעל ומשרד תכנון עבדו כ-55 אלף אנשים.

לאחר התפרקות ברית המועצות המפעל הפסיק לייצר טילים בליסטיים. הוא התרכז בניית משגרים ומוצרים נלווים. בשנת 1995 נחתם חוזה לבניית משגרים "זניט 2" למיזם Sea Launch. החל משנת 2012 מבוצעים שיגורים של משגר "וגה בו הותקנו מנועים מתכנון ותוצרת המפעל. במפעל מיוצרים חלקים למשגר מדגם "אנטרס". למפעל קיימים חוזים נוספים ללקוחות בארצות הברית. יחד עם זאת, תפוקת המפעל רחוקה מזו שהייתה בתקופת ברית המועצות ומספר עובדים ירד בהתאם לרמה של כ-5,000.

לאחר פלישת רוסיה לאוקראינה מפעל סובל מקושי לספק מוצרים לפי חוזים קיימים וסבל מספר פעמים מהפפצות.

בנוסף למוצרים בתחום החלל במפעל מויצרים מוצרים אחרים. בתקופת ברית המועצות בשנת 1958 החל ייצור טרקטורים שנמשך עד לשנת 2001.

משנת 1961 מנהל התשלובת היה אלכסנדר מקארוב. כיום תשלובת נקראת על שמו. בשנת 1986 הוא הוחלף על ידי ליאוניד קוצ'מה שהיה נשיא אוקראינה בשנים 1994–2005.

## קישורים חיצוניים

קטגוריה:אוקראינה: כלכלה
קטגוריה:תעשיית החלל
קטגוריה:יצרני נשק
מיני ומוסקוביץ

**מיני ומוסקוביץ** (באנגלית: **Minnie and Moskowitz**) הוא סרט קולנוע אמריקאי מסוגת דרמה קומית רומנטית משנת 1971אשר נכתב ובוים על ידי ג'ון קסאווטס. ג'ינה רולנדס וסימור קאסל משחקים את התפקידים הראשיים.

עלילת הסרט מספרת על קשר רומנטי בין צעיר יהודי חסר השכלה לאישה משכילה המבוגרת ממנו. כמו בשאר סרטיו, משתף קסאווטס את בני משפחתו.

ג'ון קסאווטס הועמד לפרס גילדת הכותבים של אמריקה על התסריט המקורי הטוב ביותר בעקבות סרט זה.

## תקציר העלילה
סימור מוסקוביץ (סימור קאסל) הוא צעיר יהודי חסר השכלה, המתגאה בשיער אסוף ובשפם גדול, ומעביר את ימיו כמחנה מכוניות במגרש חנייה. הוא מבלה הרבה בשתייה בבארים.

סימור מבקר את אמו, שיבא מוסקוביץ (קתרין קסאווטס, אמו של ג'ון קסאווטס), ומודיע לה שהחליט לטוס ללוס אנג'לס ולחיות שם. גם שם הוא חי בשולי החברה, עובד במגרש חנייה ומנהל יחסים מזדמנים עם נשים.

מיני מור (ג'ינה רולנדס) עובדת במוזיאון האמנות של מחוז לוס אנג'לס. היא מבלה עם חברתה לעבודה פלורנס (אלסי איימס) המבוגרת ממנה. שתיהן הולכות לצפות בסרט קזבלנקה. לאחר הסרט מיני אומרת לחברתה שסרטים הם קונספירציה, שגורמת לך להאמין באהבה, בשעה שבמציאות אין גברים כמו קלארק גייבל או המפרי בוגרט. כשהיא חוזרת הביתה באותו ערב, המאהב הנוכחי שלה (גבר נשוי בשם ג'ים (ג'ון קסאווטס)) מכה אותה בהתקף קנאה.

מיני יוצאת לבליינד דייט עם האלמן זלמו (ואל אוורי), טיפוס בלתי נסבל, ועוזבת באמצע. זלמו הולך אחריה, וסימור, שעובד במגרש החנייה, מביא לו את המכונית. זלמו נוסע משם וסימור מציע להזמין מונית בשביל מיני. לפתע זלמו חוזר וצועק למיני: "זונה". סימור ההמום ניגש אליו וזלמו תוקף אותו. עד מהרה ידו של סימור על העליונה והוא לוקח משם את מיני ברכב שלו. סימור מתאהב נואשות במיני למרות שהיא מבוגרת ומשכילה ממנו ואין להם שום דבר במשותף. היא דוחה אותו אבל הוא לא מרפה מחיזוריו. מחוץ למועדון לילה מיני נתקלת בידיד בשם דיק הנדרסון (ג'ק דנסקין). היא לא מציגה בפניו את סימור, וזה נעלב ועוזב את המקום. דיק מלווה אותה הביתה ושם מחכה סימור. מתפתחת קטטה.

סימור אוהב את מיני אבל זה לא הדדי וזה משגע אותו. כדי להוכיח את אהבתו הוא מקצץ את השפם. האקט הזה שובר את הקרח. לאחר ימי היכרות בודדים סימור מציע נישואים למיני והיא מסכימה. הם מזמינים את האמהות של שניהם לארוחה במסעדה. במהלך המפגש שואלת אמו של סימור למה הם צריכים להתחתן כל כך מהר ומדוע אישה אטרקטיבית כמו מיני בוחרת בבטלן תפרן חסר השכלה ומכוער כמו בנה. אמה של מיני, ג'ורג'יה (ליידי רולנדס, אמה של ג'ינה רולנדס) נדהמת וכמעט אינה מוציאה מילה מהפה.

בסוף הסרט הם מתחתנים בכנסייה, ובסצנה האחרונה מתרחש הבזק לעתיד (פלשפורוורד) בו נראים מיני, סימור ואמותיהם במסיבת יום הולדת של ילדם.

## צוות השחקנים

## קישורים חיצוניים

*קדימון למיני ומוסקוביץ, באתר יוטיוב
*ג'ינה רולנדס - הסרטים הם קונספירציה, באתר יוטיוב
*מיני ומוסקוביץ - הסרט, באתר יוטיוב

קטגוריה:סרטי 1971
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
קטגוריה:סרטי אולפני יוניברסל
לארס פיטר הנסן

**לארס פיטר הנסן** (; נולד ב-26 באוקטובר 1952) הוא כלכלן אמריקאי. הנסן הוא פרופסור לשירות המצטיין על שם דייוויד רוקפלר לכלכלה, סטטיסטיקה ובית הספר למנהל עסקים באוניברסיטת שיקגו, וזוכה פרס נובל לכלכלה לשנת 2013.

הנסן ידוע בעיקר בזכות עבודתו על שיטת הרגעים המוכללת (GMM), והוא גם מקרואקונומיסט מכובד, המתמקד בקשרים בין המגזר הפיננסי לכלכלה המקרו-כלכלית. מחקרו הנוכחי מתמקד בפיתוח ויישום שיטות לתמחור חשיפות לזעזועים מקרו-כלכליים על פני אופקי השקעה שונים ובחקר ההשלכות של תמחור חוסר הוודאות לטווח הארוך.

## ביוגרפיה
הנסן סיים את תואר ראשון ושני במתמטיקה ומדעי המדינה באוניברסיטת המדינה של יוטה ודוקטורט באוניברסיטת מינסוטה. לאחר מכן כיהן כמרצה ועוזר פרופסור באוניברסיטת קרנגי מלון לפני שעבר לאוניברסיטת שיקגו בשנת 1981.

## תרומות מחקריות
הנסן ידוע בעיקר כמפתח הטכניקה האקונומטרית של שיטת הרגעים המוכללת (GMM), והוא כתב והיה שותף לכתיבת מאמרים המיישמים את השיטה לניתוח מודלים כלכליים בתחומים רבים, כולל כלכלת עבודה, פיננסים בינלאומיים, מקרואקונומיה ועוד. השיטה של הנסן אומצה באופן נרחב בכלכלה ובתחומים נוספים בהם נדרש ניתוח של סביבות כלכליות מורכבות.

יחד עם שותפיו למחקר, הנסן יישם את שיטת GMM לחקר מודלים של תמחור נכסים. יחד עם ראבי ג'גננת'ן, הוא הראה כי יחס השארפ של כל נכס פיננסי חייב להיות קטן לפחות כמו היחס בין סטיית התקן לממוצע של כל גורם הנחה מקרי; תוצאה זו ידועה כ"גבול הנסן-ג'גננת'ן". יחד עם תומאס סרג'נט, הוא חקר את ההשלכות של תורת הבקרה הרובוסטית על מודלים מקרו-כלכליים.

### פרס נובל
ב-14 באוקטובר 2013, זכה הנסן יחד עם יוג'ין פמה ורוברט שילר בפרס נובל לזכרו של אלפרד נובל לכלכלה על "הניתוח האמפירי של מחירי נכסים". בהרצאת נובל שלו, "חוסר ודאות בתוך ומחוץ למודלים כלכליים", שנמסרה ב-8 בדצמבר 2013, הוא חקר את ההשפעות של חוסר ודאות על הכלכלה והמדיניות הכלכלית.

## קישורים חיצוניים

## הערות שוליים

קטגוריה:בוגרי אוניברסיטת המדינה של יוטה
קטגוריה:בעלי תואר דוקטור מאוניברסיטת מינסוטה
קטגוריה:אמריקאים ילידי אילינוי
קטגוריה:אורבנה (אילינוי): אישים
קטגוריה:זוכי פרס נובל לכלכלה
קטגוריה:זוכי פרס נובל אמריקאים
קטגוריה:סגל אוניברסיטת שיקגו
קטגוריה:נשיאי האגודה האקונומטרית
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת קרנגי מלון
קטגוריה:אמריקאים שנולדו ב-1952
לודוויג פיק

**לודוויג פיק** (בגרמנית: **Ludwig Pick**; 31 באוגוסט 1868 – 3 בפברואר 1944, גטו טרזין) היה פתולוג יהודי-גרמני יליד לנדסברג אן דר ורתה.

בשנת 1893 קיבל דוקטורט ברפואה בלייפציג ולאחר מכן עסק ברפואה במרפאה הפרטית של ליאופולד לנדאו. ב-1906 מונה למנהל המחלקה לאנטומיה פתולוגית בבית החולים העירוני פרידריכסהיין בברלין. מאוחר יותר נכלא על ידי הנאצים ומת ב-3 בפברואר 1944 במחנה הריכוז טרזין.

פיק תרם לפתולוגיה אקדמית, במיוחד בתחום מחלות גניטורינאריות וחקר הפיגמנטציה המלנוטית. בשנת 1912, הוא טבע את המונח פאוכרומוציטומה כדי לתאר את השינוי בצבע הכרומאפין בתאי גידול הקשורים לגידולי ליבת יותרת הכליה.

## [[אפונים|אפונימים]] משויכים
* תסמונת לוברש-פיק (Lubarsch–Pick): שילוב נדיר של מקרוגלוסיה עם עמילואידוזיס שיטתי של העור ושרירי השלד. אבחן עם הפתולוג אוטו לוברש (1860–1933).
* מחלת נימן-פיק: הפרעה ביוכימית המשפיעה על שומן הנקרא ספינגומיילין, הגורמת בדרך כלל להגדלה מתקדמת של הכבד והטחול (hepatosplenomegaly), יחד עם לימפדנופתיה, אנמיה והידרדרות נפשית ופיזית. אבחן עם ד"ר אלברט נימן (1880–1921).
* תא פיק: היסטיוציט (אחד מהתאים הפגוציטיים) שנמצא בטחול ובמח העצם במחלת נימן-פיק. הוא דומה במראהו ל"תא גושה", אולם הציטופלזמה של התא נראית מוקצפת.

## מחקרים

* *Über das elastische Gewebe in der normalen und pathologisch veränderten Gebärmutter* רחם, 1900 – על רקמה אלסטית ברחם רגיל ושונה פתולוגית.
* *Die Weltanschauung Des Judentums*, 1912 – השקפת העולם של היהדות.
* *Die Skelettform-ossuäre Form des Morbus Gaucher*, 1927 – צורת השלד ביחס למחלת גושה.
* *Der Paratyphus*, 1928 – הפרה-טיפוס.


## קישורים חיצוניים

* לודוויג פיק, באתר Who Named It

* 
* Medicine.net Definition of Niemann-Pick disease


## הערות שוליים

קטגוריה:פתולוגים גרמנים
קטגוריה:נספי השואה
קטגוריה:אסירים בגטו טרזיינשטט
קטגוריה:גרמנים שנולדו ב-1868
קטגוריה:גרמנים שנפטרו ב-1944
מרכז זיכרון לשואה

**מרכז הזיכרון לשואה זקלמן** (באנגלית: **The Zekelman Holocaust Center**) הוא מוזיאון השואה הגדול ביותר במישיגן, הממוקם בפרמינגטון הילס, ליד דטרויט.

## היסטוריה
מרכז הזיכרון לשואה זקלמן, שנוסד בתחילה כמרכז הזיכרון לשואה (The Holocaust Memorial Center), הוא המוסד הראשון בארצות הברית שנבנה במיוחד להנצחת זיכרון השואה. המרכז הוקם על ידי המנכ"ל, הרב צ'ארלס ה. רוזנצוויג, יחד עם חברי הארגון "שערית הפלטה" (Shaarit Haplaytah), ארגון של ניצולי שואה. לאחר כמעט עשרים שנות תכנון וגיוס כספים, נבנה המוזיאון במתחם הקהילה היהודית בווסט בלומפילד, מישיגן. המרכז נפתח לציבור באוקטובר 1984. כאשר המרכז המקורי כבר לא היה מספיק מרווח, נבנה מוזיאון חדש בפרמינגטון הילס, אשר זכה לכיסוי תקשורתי נרחב, כולל כתבה בעמוד הראשי של ה"וול סטריט ג'ורנל". מאז הקמתו, ביקרו במרכז יותר ממיליון מבקרים מכל רחבי העולם, כולל עשרות אלפי תלמידי בתי ספר בכל שנה.

הרב רוזנצוויג נפטר ב-11 בדצמבר 2008, ותפקיד המנכ"ל עבר לסטיב גולדמן עד פרישתו בשנת 2016, אז הוחלף על ידי הרב אלי מאיירפלד.

בינואר 2022 שונה שמו של המרכז ל"מרכז השואה זקלמן" כהוקרה על תרומות בסך 25 מיליון דולר שנתרמו על ידי משפחת זקלמן.

## משימה
המשימה המוצהרת של מרכז הזיכרון לשואה זקלמן היא "לרתום, לחנך ולהעצים באמצעות זיכרון השואה". המרכז מקיים פעילויות קהילתיות רבות, מארח סיורים לבתי ספר, אוניברסיטאות וקבוצות סיור, אוצר ספרייה וארכיון נרחבים, ומקיים תערוכות אמנות ותוכניות חינוכיות לגילאים שונים. המרכז מתמקד בחינוך למאבק באנטישמיות ובשימור זיכרון השואה, תוך דגש על סיפורי ניצולים וההקשר ההיסטורי של האירועים שהובילו לשואה. המרכז מדגיש את השימוש במונחים כמו "נרצחו" במקום "נהרגו" בהקשר לקורבנות השואה, כדי להדגיש את הכוונה האלימה והאנטישמית של הפושעים.

## תערוכות
המרכז מכיל מספר תערוכות מרכזיות:

# **הלהבה הנצחית וקיר הזיכרון**: להבה בוערת לזכר הקורבנות, מוקפת בקיר זיכרון המציין את שמות מחנות הריכוז וההשמדה.
# **קרון הרכבת**: קרון רכבת מתקופת מלחמת העולם השנייה, ששימש להובלת יהודים למחנות השמדה.
# **מוזיאון מורשת יהודי אירופה**: תערוכה המציגה את חיי היהודים באירופה לפני השואה.
# **תיאור הנאציזם**: תערוכה המתארת את עליית המשטר הנאצי ואת החוקים והמדיניות האנטישמית שננקטו.
# **מערכת המחנות**: תערוכה המסבירה את התפתחות מחנות הריכוז וההשמדה ואת תפקידם בשואה.
# **דיוקנאות של כבוד**: תערוכה המוקדשת לניצולי השואה ממישיגן.
# **תערוכת עץ אן פרנק**: תערוכה חיצונית שבה שתיל מעץ הערמון שעמד מחוץ למחבוא של אנה פרנק.

## קישורים חיצוניים

* 

## הערות שוליים

קטגוריה:ארצות הברית: מוזיאונים בנושא יהדות
קטגוריה:ארצות הברית: מוזיאונים להנצחת השואה
קטגוריה:מישיגן
R-14

**R-14**,  SS-5 Skean לפי קוד דיווח נאט"ו היה טיל בליסטי לטווח בינוני מתוצרת ברית המועצות . הטיל נכנס לשירות בשנת 1961 והיה בשירות עד לשנת 1987. הוא פותח במשרד התכנון "יוז'ני" בעיר דנייפרופטרובסק (כיום באוקראינה). לאחר סיום הפיתוח הטיל היה מיוצר במפעלים ליד משרד התכנון ובערי קרסנויארסק ואומסק.

תכנון ראשוני החל בשנת 1955. המטרה הייתה להגדיל באופן משמעותי את הטווח לעומת טיל R-12 ולתת מענה לטילים אמריקאים מסדרות "יופיטר" ו"PGM-17 Thor. סוכם שטיל יהיה חד-שלבי במשקל 95 טון עם טווח ירי 4,500 ק"מ. לאחר ביצוע תכנון ראשוני העבודות נעצרו תוך מתן קדימות לפיתוח טיל בין-יבשתי מדגם "R-16". בשנת 1958 עם התקדמות של פרויקט R-16 סוכם לקדם גם את הפרויקט של R-14 תוך שילוב בהם מנועים מאותה סדרה.

בשנת 1959 בעקבות משבר ברלין השני ניקיטה חרושצ'וב נתן הנחיה לקדם את הפרויקט תוך קיצור לוח זמנים ותחילת ייצור סדרתי בשנת 1961. בעקבות כך מיכאיל יאנגל נאלץ להעביר כל העבודות על טיל R-21 למשרד תכנון בראשות ויקטור מאקייב.

ביוני 1960 החלו ניסויים באתר קפוסטין יאר. בעקבות מספר כשלים היה צורך לשנות את תכנון ולבצע שינויים נדרשים. באפריל 1961 לאחר 22 שיגורי ניסוי הטיל נכנס לשירות מבצעי. הטילים הראשונים הוצבו מעל הקרקע. בהמשך פותח דגם R-14U המתאים להצבה בכן שיגור תת-קרקעי.

ב-8 בספטמבר 1962 בוצע ניסוי של שיגור טיל עם ראש נפץ גרעיני. בשנים 1965–1967 היו בשירות מבצעי 101 טילים. הטיל האחרון יצאה משירות בשנת 1983.

היחידות הוצאו משירות בהדרגה תוך החלפתם בטיל "SS-20 Saber".

על בסיס הטיל פותח משגר מדגם "קוסמוס 3M".

בעקבות חתימה על הסכם פירוק נשק גרעיני לטווח בינוני בשנת 1989 טילים שהיו באחסנה פורקו.

## קישורים חיצוניים

* מידע על טיל 
* תיאור הטיל 
* נתונים 

קטגוריה:טילים בליסטיים סובייטיים
קטגוריה:טילי קרקע-קרקע
קטגוריה:נשק גרעיני במלחמה הקרה